Izvedba demonstracijskega projekta – primarna kmetijska proizvodnja, veterina in predelava živil na kmetijah

**Povzetek:** V okviru izvedbe javnega naročila št. 430-10/2022, namenjenega podukrepu Podpora za demonstracijske aktivnosti in ukrepe informiranja v okviru Programa razvoja podeželja Republike Slovenije za obdobje 2014 – 2020 do 2022 Kmetijsko gozdarska zbornica Slovenije skupaj s Kmetijsko gozdarskimi zavodi Celje, Maribor, Murska Sobota, Novo mesto in Ptuj izvaja demonstracijske projekte – primarna kmetijska proizvodnja, veterina in predelava živil na kmetijah. Kmetijsko gozdarski zavod Nova Gorica v letu 2023 sodeluje s KGZS-Zavod CE pri izvedbi aktivnosti sklopa F- travništvo in s KGZS-Zavod NM pri izvedbi aktivnosti sklopa G – namakanje

**Predmet**javnega naročila je izvedba izobraževalnih delavnic/usposabljanj s praktičnimi prikazi s področja živinoreje, veterinarstva, živilske tehnologije, poljedelstva, sadjarstva, opraševanja, travništva, pašništva in namakanja.

**Cilj in namen** izvedbe demonstracijskih projektov v različnih kmetijskih panogah je ponuditi kar največ informacij in novih znanj s področja **primarne kmetijske proizvodnje, ohranjanje dobrega počutja živali oz. preprečevanja izgub zaradi slabega počutja rejnih živali.**Z znanjem, pridobljenim na teh demonstracijah bodo kmetijska gospodarstva lažje ali učinkoviteje prispevala k izboljšani gospodarski kot tudi okoljevarstveni učinkovitosti.

**Glavne vsebine demonstracijskega projekta**

Vsebine prikazov – strokovnih srečanj v različnih kmetijskih panogah so:

**SKLOP A – živinoreja**

1. ocenjevanje dobrega počutja rejnih živali in možnosti za izboljšanje stanja v praksi, praktične rešitve v tehnologiji reje koz
2. uporaba novejših tehnologij ohranjanja energije, zmanjševanje nastajanja plinov in izboljšanja dobrega počutja živali v perutninarski proizvodnji
3. ocena kakovosti krme in izračunavanje krmnega obroka za govedo določitev točk tveganja za uspešno izvajanje biovarnostnih ukrepov na živinorejskih kmetijah
4. določitev točk tveganja za uspešno izvajanje biovarnostnih ukrepov na živinorejskih kmetijah

 **SKLOP C – živilska tehnologija**

1. senzorična ocena mlečnih izdelkov
2. senzorična ocena mesnih izdelkov
3. senzorična ocena sadnih in/ali zelenjavnih izdelkov
4. senzorična ocena mlevskih izdelkov

 **SKLOP D – poljedelstvo**

1. setveni poskusi in alternativne oblike obdelave tal v poljedelstvu
2. kombinirane setve različnih vrst rastlin in novi tipi pridelave silaž kot krmne baze za prežvekovalce
3. demonstracijska pridelava rži za dvakratno siliranje voluminozne krme ali enkratno siliranje in pridelava zrnja
4. prepoznavanje različnih tipov tal, njihovih značilnosti in prilagajanje kmetijskih kultur ter različnih tehnologij glede na potrebe posameznih kmetij

 **SKLOP E – sadjarstvo in opraševanje**

1. varovanje pestrosti opraševalcev v sadovnjakih

 **SKLOP F – travništvo in pašništvo**

1. demonstracijski prikazi obnove naravne travne ruše z vseljevanjem
2. demonstracijski prikaz ohranjanja suhih travnikov
3. travništvo in pašništvo
4. možnosti ureditve preskrbe z vodo na pašnikih ali odprtih hlevih

 **SKLOP G – namakanje**

1. prikaz različnih tehnologij in praks namakanja
2. avtomatizacija namakanja
3. kapljično namakanje
4. dezinfekcija vode za namakanje

**Pričakovani rezultati**javnega naročila so izboljšanje ekonomske uspešnosti vseh kmetij ter zagotavljanje lažjega prestrukturiranja in posodabljanja kmetij z namenom povečanja njihove udeležbe na trgu in tržne usmerjenosti ter kmetijske diverzifikacije.

